પણ આરટીઓની વેબસાઇટ પણ એચએસઆરપી એજન્સી અને ડિલરોની દલાલીનું કામ કરતી હોય તેવો ઘાટ ઘડાઇ રહ્યો છે. જુના વાહનોમાં એચએસઆરપી માટે ઓનલાઇન એપોઇન્ટ લેનાર અરજદારને તેમના મોબાઇલ પર એક એસએમએસ મળે છે જેમાં તેમના એડ્રેસથી નજીકના વિસ્તારના ડિલરોનું એડ્રેસ આપવામાં આવે છે અને તે ડિલરોનો સંપર્ક કરવાની સૂચના અપાય છે. અરજદાર આ એસએમએસથી ખુશ થઇ જાય છે.કેમ કે તે એવુ વિચારીને જ ડિલર પાસે પહોંચે છે કે આરટીઓની ઓનલાઇન એપોઇન્ટમેન્ટ હોવાથી ડિલર ચાર્જ પણ આરટીઓ દ્વારા નિયત કરેલો જ વસુલશે પણ જ્યારે ડિલર પાસે પહોંચે છે ત્યારે તેને સ્પષ્ટ કહેવામાં આવે છે કે ટુ વ્હિલરના રૃ.૫૦૦ અને ફોર વ્હિલરના રૃ.૧૦૦૦ જ લેવામાં આવશે. આખરે ના છૂટકે અરજદાર કંટાળીને વધારાનો ચાર્જ ચુકવીને એચએસઆરપી ફીટ કરાવે છે.